नीति में कर छूट तथा विनिर्माताओं द्वारा छूट देने पर भी विचार किया जाएगा ताकि पुराने वाहन के मालिक 10 लाख की गाड़ी के मामले में नई खरीद पर 2.5 लाख रपये तक का लाभ प्राप्त कर पायें। उद्योग मंडल सीआईआई के एक कार्यक्रम में गडकरी ने संवाददाताओं से कहा, ‘‘हम ऐसी नीति बनाएंगे जिसमें 10 साल पुराने वाहनों को खत्म किया जाएगा। इसकी लागत उसके मूल लागत की 10 से 15 प्रतिशत होगी। अगर वाहन की लागत 10 लाख रपये है तो इसका रद्दी माल इसका 10 प्रतिशत होगा।’’ उन्होंने कहा कि देश में बढ़ते प्रदूषण को लेकर चिंता के कारण इस प्रकार की नीति तैयार करने की जरूरत महसूस की जा रही है क्योंकि पुराने वाहन पुरानी प्रौद्योगिकी पर आधारित हैं।